OpenLLM-France/wikimedia huggingface dataset:
# Western United FC

Western United Football Club, conegut comunament com Western United, és un club de futbol amb seu a Wyndham, Melbourne, Austràlia. El club juga a la A-League Men.
Western United es va fundar el 2018 per representar els suburbis occidentals de Melbourne i les ciutats properes de Geelong, Ballarat i Bendigo. És un dels tres clubs de la Lliga A de Melbourne, els altres dos són el Melbourne City i el Melbourne Victory.
# Xiquets a la platja

Xiquets a la platja és una obra de 1910 del pintor postimpressionista valencià Joaquim Sorolla. Està executat a l'oli sobre llenç i fa 118 centímetres d'alt per 185 cm d'ample. Pertany al Museu del Prado de Madrid, on va arribar procedent del Museu d'Art Modern (Madrid, 1894-1971), a qui el va donar el mateix pintor el 1919.

## Anàlisi del quadre

El quadre representa una platja d'aigües cristal·lines, amb tres xiquets sobre ella. Els infants es troben completament nus (així nadaven en el passat els xiquets) i estesos de cap per avall sobre el fang mentre l'aigua els llepa la pell, tenint diferents posicions i atributs: un d'ells, ros i de pell clara, així com aparentment de menor edat, es recolza mirant cap a altres dos xiquets, bruns i de pell més fosca, els cossos dels quals jauen en una altra direcció. Un d'ells es troba mirant cap al primer amb un somriure a la cara, mentre que l'altre està alié a l'escena.
El xiquet ros està menys afonat en l'arena que els altres dos, així com perfilat amb més detall; les plantes i els dits dels peus, així com els músculs de les cames, els glutis i l'esquena, posseeixen més definició que els bruns. Aquests es troben semienterrats en la humida sorra, per la qual cosa són molt més difusos els cossos.

## Obres similars

Sorolla, al llarg de la seua carrera artística, va representar, en diverses formes i situacions, altres joves nus que ens banyaven a la platja, fins al punt que es pot considerar un tema específic de la seua obra. Entre d'altres, va crear:
* Xiquets a la platja (1904)
* Xiquet en les roques, Xàbia / Noi a la roca (1905)
* Xiquets al Mar, Platja de València (1908)
* El balandret. 1909.
* Xiquets a la platja, València (1916).

## Referències

* ↑ Muller, Priscilla E. Enciclopedia online: Ficha.
* ↑ 3 horas en el Museo: Ficha.
* ↑ Portal de España el cultura. El balandrito. Joaquín Sorolla. 1909. Consultat el 31 d'octubre de 2015.
* ↑ «Nens a la platja de Sorolla, subhastat per 3,24 milions d'euros» (en castellà). La Vanguardia Cultura, 23-05-2013.
# Xia Fa

Fa va ser el setzè i penúltim emperador de la dinastia Xia de la Xina. També rebé el nom de Houjin (后敬). Durant la celebració inaugural de coronació, tots els seus vassalls es van ajuntar en el seu palau en una gran festa. Arran d'aquest punt l'única cosa que es troba en les fonts sobre el seu regnat és l'enunciació d'un cataclisme, un terratrèmol que va ocórrer a prop de la muntanya Tai (泰山) a Shandong. El pare de Fa va ser Gāo i el fill de Fa fou Jié.

## Referències

* ↑ Nivison, David Shepherd. The riddle of the Bamboo Annals (en anglès), 1995.
* ↑ Meyer, Milton W. China: a concise history. 2. ed., rev. Lanham, MD: Littlefield Adams Quality Paperbacks, 1994. ISBN 978-0-8226-3033-3.
# Whitmoreïta

La whitmoreïta és un mineral de la classe dels fosfats que pertany al grup de l'arthurita. Va ser anomenada en honor de Robert Whitmore, propietari de l'indret on va ser descoberta aquesta espècie mineral.

## Característiques

La whitmoreïta és un fosfat de fórmula química Fe$^{2+}$Fe3+ 2(PO₄)₂(OH)₂·4H₂O. Cristal·litza en el sistema monoclínic. És poc freqüent trobar aquest mineral en forma cristalls pseudo-ortoròmbics aïllats de fins a 2 mm de forma prismàtica a acicular paral·lelament a [001], que mostren les cares {110}, {100}, {011}, {021}, {112}, amb terminacions en forma de cisell; generalment es troba en agrupacions en forma de ventilador, aerosols radials, i pilotes semblants a rebaves o mines navals. La seva duresa a l'escala de Mohs és 3.
Segons la classificació de Nickel-Strunz, la whitmoreïta pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació i jaciments

La whitmoreïta és un mineral secundari en zones complexes de pegmatites granítiques. Va ser descoberta a la mina Palermo No. 1, a Groton (Nou Hampshire, Estats Units). També ha estat descrita a Alemanya, Austràlia, Bèlgica, el Brasil, els Estats Units, França, Itàlia, Polònia, Portugal, le Regne Unit, a República Txeca i Suïssa.
Sol trobar-se associada a altres minerals com: siderita, trifilita, ludlamita, strunzita, laueïta, beraunita, mitridatita, ushkovita i òxids de Fe-Mn.

## Referències

* 1 2 3 «Whitmoreite» (en anglès). Mindat. [Consulta: 7 novembre 2015].
* 1 2 «Whitmoreite» (en anglès). Handbook of Mineralogy. Arxivat de l'original el 8 de maig 2019. [Consulta: 28 maig 2018].
# Whitney (Nevada)

Whitney és una concentració de població designada pel cens dels Estats Units a l'estat de Nevada. Segons el cens del 2000 tenia 18.273 habitants.

## Demografia

Segons el cens del 2000, Whitney tenia 18.273 habitants, 7.090 habitatges, i 4.505 famílies La densitat de població era de 941,66 habitants per km².
Dels 7.090 habitatges en un 28,7% hi vivien nens de menys de 18 anys, en un 42,8% hi vivien parelles casades, en un 14,2% dones solteres, i en un 36,5% no eren unitats familiars. En el 27,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 25,1% tenia menys de 18 anys, un 9,3% entre 18 i 24, un 31,3% entre 25 i 44, un 23,3% de 45 a 64 i un 11,0% 65 anys o més.
L'edat mediana era de 35,1 anys. Per cada 100 dones hi havia 104,76 homes. Per cada 100 dones de 18 o més anys hi havia 103,81 homes.
La renda mediana per habitatge era de 36.536 $ i la renda mediana per família de 41.504 $. Els homes tenien una renda mediana de 30.833 $ mentre que les dones 23.988 $. La renda per capita de la població era de 16.969 $. Aproximadament el 8,2% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitney». American Fact Finder. Oficina del Cens dels Estats Units, 15-09-2010. Arxivat de l'original el 2020-02-10. [Consulta: 19 setembre 2010].
* ↑ «Geographic Comparison Table-Whitney». American Fact Finder. Oficina del Cens dels Estats Units, 15-09-2010.
# Whitney (cràter)

Whitney és un cràter d'impacte en el planeta Venus de 42,5 km de diàmetre. Porta el nom de Mary Watson Whitney (1847-1921), astrònoma estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Whitney». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Whitney (documental)

Whitney és una pel·lícula documental del 2018 sobre la cantant i actriu estatunidenca Whitney Houston. Va ser dirigida per Kevin Macdonald i produïda per Simon Chinn, Jonathan Chinn i Lisa Erspamer. Whitney es va exhibir per primer cop fora de competició aal Festival de Canes el 16 de maig de 2018 amb una estrena a cinemes el 6 de juliol de 2018. La pel·lícula va rebre comentaris positius de la crítica i del públic i va recaptar 4,7 milions de dòlars a tot el món. El desembre de 2018, Whitney va ser nominada als 61ns premis Grammy com a millor pel·lícula musical. Està previst que la versió doblada al català s'emeti el 27 de desembre al programa Sense ficció de TV3.

## Referències

* ↑ WHITNEY - Festival de Cannes
* ↑ Rooney, David. «'Whitney': Film Review Cannes 2018». The Hollywood Reporter. Prometheus Global Media, 16-05-2018. [Consulta: 17 maig 2018].
* ↑ Miller, Julie. «Whitney Houston's Dark Family Secret Uncovered in New Documentary». Vanity Fair. Condé Nast, 16-05-2018. [Consulta: 17 maig 2018].
* ↑ WHITNEY - Altitude
* ↑ «2019 GRAMMY Awards: Complete Nominations List». Grammy.com. [Consulta: 14 December 2018].
* ↑ «Whitney Houston, del cel a l'infern». TV3, 02-09-2022. [Consulta: 25 desembre 2022].

## Enllaços externs

* Whitney - Lloc web oficial
# Whitmire

Whitmire és una població dels Estats Units a l'estat de Carolina del Sud. Segons el cens del 2000 tenia 1.512 habitants.

## Demografia

Segons el cens del 2000, Whitmire tenia 1.512 habitants, 650 habitatges i 404 famílies. La densitat de població era de 463,3 habitants/km².
Dels 650 habitatges en un 25,7% hi vivien nens de menys de 18 anys, en un 40,3% hi vivien parelles casades, en un 16,2% dones solteres, i en un 37,7% no eren unitats familiars. En el 34,5% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,7% tenia menys de 18 anys, un 6,4% entre 18 i 24, un 22,7% entre 25 i 44, un 22,7% de 45 a 60 i un 24,5% 65 anys o més.
L'edat mediana era de 43 anys. Per cada 100 dones de 18 o més anys hi havia 78,9 homes.
La renda mediana per habitatge era de 22.007 $ i la renda mediana per família de 30.833 $. Els homes tenien una renda mediana de 27.500 $ mentre que les dones 18.258 $. La renda per capita de la població era de 13.429 $. Entorn del 16,3% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitmire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Whitmire». American Fact Finder. Oficina del Cens dels Estats Units, 12-01-2010.
# Wilberforce Mfum

Wilberforce Mfum (Hwidiem, 28 d'agost de 1936) fou un futbolista ghanès de la dècada de 1960.
Fou internacional amb la selecció de futbol de Ghana.
Pel que fa a clubs, destacà a Asante Kotoko, Baltimore Bays de la National Professional Soccer League i Ukrainian SC de la German American Soccer League. El 1970, fitxà per Ukrainian Nationals de l'American Soccer League. El 1971, jugà per New York Cosmos de la North American Soccer League.

## Referències

* ↑ Willie Mfum Arxivat 2012-12-15 a Wayback Machine. sports-reference.com
* ↑ «FIFA player profile». Arxivat de l'original el 2014-07-15. [Consulta: 31 agost 2019].
* ↑ «The Ukrainian Weekly: Sports Scene». Arxivat de l'original el 2014-02-23. [Consulta: 31 agost 2019].
* ↑ «The Year in American Soccer – 1970». Arxivat de l'original el 2019-02-05. [Consulta: 31 agost 2019].
* ↑ NASL stats
* ↑ Wilberforce Mfum a National-Football-Teams.com (anglès)
# Władysław Nikiciuk

Władysław Nikiciuk (Dzieviatkaŭcy, 9 de març de 1940) és un atleta polonès, especialista en el llançament de javelina, que va competir entre finals de la dècada de 1950 i començaments de la de 1970.
El 1964 va prendre part en els Jocs Olímpics d'Estiu de Tòquio, on fou novè en la prova del llançament de javelina del programa d'atletisme. Quatre anys més tard, als Jocs de Ciutat de Mèxic, fou quart en la mateixa prova.
En el seu palmarès destaquen dues medalles al Campionat d'Europa d'atletisme, de bronze el 1962 i de plata el 1966, així com set campionats polonesos: 1961, 1964, 1967, 1968, 1970, 1971 i 1973. El 1968 va establir el rècord nacional.
Una vegada retirat va exercir d'entrenador d'atletisme.

## Millors marques

* Llançament de javelina. 86,10 metres (1968)

## Referències

* 1 2 «Olympedia – Władysław Nikiciuk». [Consulta: 6 octubre 2022].
* ↑ «Berlín 2018 Leichtathletik - EM Statistics Handbook» p. 518, 524. European Athletics, 14-09-2019. Arxivat de l'original el 2019-09-14. [Consulta: 3 octubre 2022].
* 1 2 «Władysław Nikiciuk – Polski Komitet Olimpijski» (en polonès). [Consulta: 6 octubre 2022].
* ↑ «Track and Field Statistics». [Consulta: 6 octubre 2022].
# Władysław Reymont

Stanisław Władysław Rejment, conegut mundialment amb el pseudònim de Władysław Reymont (Kobiele-Wielkie, Polònia ocupada per Rússia - Varsòvia, 1925) fou un novel·lista polonès guardonat amb el Premi Nobel de Literatura l'any 1924.

## Biografia

Va néixer el 7 de maig del 1867 a la ciutat de Kobiele-Wielkie, situada en aquells moments en la Polònia ocupada per part de Rússia i que avui en dia pertany al voivodat polonès de Łódź. Fill d'un organista i d'una mare noble, aquests volien que Władysław es fes sacerdot, però ell tenia altres projectes. Va deixar el col·legi i va esdevenir actor de teatre i maquinista de ferrocarril, canviant sovint de lloc de residència. Va viatjar molt pel seu país i a través d'Europa, però la seva passió sempre va ser la literatura.
Va morir el 5 de desembre del 1925 a la ciutat de Varsòvia. Va ser enterrat al cementiri Powązki de Varsòvia, però el seu cor es conserva en un pilar de l'església de la Santa Creu de Varsòvia.

## Obra literària

L'any 1892, retornà a Varsòvia gràcies al fet que la seva Korespondencje (Correspondència), els escrits que havia realitzat durant els seus viatges entre diverses ciutats poloneses, foren acceptats per ser publicats al diari Głos ('La veu').
En observar que les seves històries curtes tenien bona acceptació per part del públic i la crítica, decidí escriure novel·les: Komediantka (El mentider, 1895) i Fermenty (Ferments, 1896). Inscrit en el corrent literari Polònia jove, entre 1904 i 1909 va escriure la seva obra més coneguda, Chłopi (Els camperols), dividida en quatre parts que duen els noms de les estacions de l'any. Aquesta obra el feu mereixedor del Premi Nobel de Literatura.
La concessió del Premi Nobel a Reymont no estigué exempta de polèmica, ja que en aquells moments es considerava Stefan Zeromski el millor candidat perquè un escriptor en llengua polonesa obtingués aquest premi, però el seu sentiment profundament antialemany el va poder apartar del premi.
L'últim llibre de Reymont, Bunt, primer publicat en relats breus el 1922 i, posteriorment, com a novel·la el 1924, descriu una revolució d'animals en la qual aquests assumeixen el control de la seva granja per introduir el concepte d'"igualtat", però la revolució ràpidament es transforma en abús i terror. La història és una metàfora òbvia a la Revolució Russa del 1917, i entre 1945 i 1989 fou prohibida per la Polònia comunista, juntament amb La revolta dels animals de George Orwell.

## Obra seleccionada
### Novel·la

* 1896: Komediantka
* 1987: Fermenty
* 1898: Ziemia obiecana
* 1904-1909: Chłopi
* 1911: Wampir - powieść grozy
* 1914-1919: Rok 1794
** Part I: Ostatni Sejm Rzeczypospolitej
** Part II: Nil desperandum
** Part III: Insurekcja
* 1924: Bunt

### Reportatges

* 1894: Pielgrzymka do Jasnej Góry
* 1910: Z ziemi chełmskiej
* 1919: Z konstytucyjnych dni
* 1919: Za frontem

### Històries curtes

* 1893: Śmierć
* 1894: Suka
* 1895: Przy robocie
* 1895: W porębie
* 1897: Tomek Baran
* 1899: Sprawiedliwie
* 1908: Marzyciel

## Enllaços externs

* «Władysław Reymont» (en anglès). The Nobel Prize. The Nobel Foundation.
# Yonge Street

Yonge Street és una de les principals artèries viàries a Toronto, Ontario, Canadà, i els seus suburbis del nord. És esmentada al Guinness World Records dels Rècords com el carrer més llarg del món, amb 1.896 km (el riu Tajo té 1.006 km de llarg), i és un lloc històric nacional.
Yonge Street és fonamental en la planificació i el disseny de la ciutat de Toronto i de la província d'Ontario. A sota d'ella, funciona la primera línia de metro que va existir al Canadà. Aquest carrer serveix de línia divisòria entre les regions est i oest de les carreteres est-oest de Toronto i la Regió de York.
En Yonge Street s'ubiquen moltes de les atraccions de Toronto, incloent-hi obres de teatre, el Centre Eaton, Yonge-Dundas Square, l'Hoquei Hall of Fame, les oficines del diari Toronto Star, etc. La línia Yonge del metro de Toronto circula sota d'aquest carrer i continua entre King Street i Finch Avenue. La línia Viva Blue BRT circula al llarg de Yonge des Finch fins a la terminal d'autobusos de Newmarket.

## Referències

* ↑ Young, Mark C. Guinness Book of World Records. Bantam, 1999. ISBN 0-553-58075-2. Arxivat 2010-05-05 a Wayback Machine.
* ↑ «Toronto, la ciutat multirracial».
# Xúbino

Xúbino (en rus: Шубино) és un poble de l'óblast de Nijni Nóvgorod, a Rússia, segons el cens del 2020 tenia 325 habitants, pertany al municipi d'Atxka.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Yuk L. Yung

Weng Yulin va néixer a Wenzhou, Zhejiang el 1946 i es va traslladar a Hong Kong el 1953
Yuk-ling Yung (Xinès tradicional: 翁玉林; pinyin: Wóng Yùlín) (1946), és professor de ciència planetària a l'Institut Tecnològic de Califòrnia del 1986 fins a l'actualitat.

## Biografia
### Educació

Weng Yulin va néixer a Wenzhou, Zhejiang el 1946 i es va traslladar a Hong Kong el 1953. Després de rebre educació primària i secundària a Hong Kong, es va traslladar als Estats Units on va ser educat a la Universitat de Califòrnia a Berkeley i va obtenir un B.S. en Enginyeria Física, amb honors; i en la Universitat Harvard va adquirir un doctorat en Física el 1974.

### Especialització

Yung s'especialitza en la física i química de les atmosferes planetàries. Ha treballat en una sèrie de projectes de la NASA incloses les sondes espacials Galileo, Cassini-Huygens, i el Sistema d'Observació de la Terra.

### Premis

Va guanyar la Medalla d'assoliment científic excepcional de la NASA el 2004 i es va convertir en el primer guanyador taiwanès del Premi Kuiper el 2015. És citat als American Men and Women of Science.

### Recerca

En un article de la revista Science, es va informar que el professor de ciències planetàries Yuk Yung, juntament amb el científic de recerca en física Tracey Tromp, el professor adjunt de geoquímica John Eiler, el científic de recerca en ciències planetàries Run-Lie Shia i el científic del Jet Propulsion Laboratory Mark Allen, preocupat perquè el gas de l'hidrogen filtrat per al seu ús en automòbils d'hidrogen, en una economia de l'hidrogen, podria causar indirectament una disminució de fins a 10 per cent en l'ozó atmosfèric.
L'Institut de Tecnologia de Califòrnia informa que el gas de l'hidrogen filtrat que inevitablement resultaria d'una economia d'hidrogen, si s'acumula, podria causar indirectament una disminució de fins al 10 per cent en l'ozó atmosfèric.

## Científics relacionats

La seva investigació climàtica i espacial es relaciona amb el treball del professor Kenneth J. Hsu (Institut Federal Suís de Tecnologia), el Dr. Charles A. Perry (Estats Units Geological Survey) i Henrik Svensmark (Institut Meteorològic Danès), en particular en el camp del flux del carboni.

## Publicacions

A partir de 2015 és autor de més de 300 articles acadèmics i dos llibres:
* Atmospheric Radiation: Theoretical Basis, R.M. Goody and Y.L. Yung, Oxford University Press, New York, 1989.
* Photochemistry of Planetary Atmospheres, Y.L. Yung and W. D. DeMore, Oxford University Press, 1999.

## Referències

* ↑ «Currículum». Arxivat de l'original el 2016-03-04. [Consulta: 10 gener 2018].
* ↑ «Taiwanese astronomer, physicist win top awards». Taipei Times, 03-09-2015 [Consulta: 3 setembre 2015].
* ↑ Tromp, Tracey K.; Shia, Run-Lie; Allen, Mark; Eiler, John M.; Yung, Yuk L. «Potential Environmental Impact of a Hydrogen Economy on the Stratosphere». Science, 300, 5626, 13-06-2003, pàg. 1740–1742. DOI: 10.1126/science.1085169. PMID: 12805546 [Consulta: 4 setembre 2015].

## Enllaços externs

* Lloc oficial de Yuk L. Yung Arxivat 2016-03-04 a Wayback Machine.
* Bibliografia del Dr. Yung
# Zakaria Bakkali

Zakaria Bakkali (Lieja, 26 de gener de 1996) és un futbolista belga que juga d'extrem al RKC Waalwijk.
L'agost de 2013 es va convertir en el jugador més jove en fer un hat-trick a un partit de l'Eredivisie, amb 17 anys i 196 dies. En agost de 2013 va esdevenir el jugador més jove en fer un hat-trick a un partit de l'Eredivisie, amb 17 anys i 196 dies.

## Referències

* ↑ «Zakaria Bakkali». Valencia CF. Arxivat de l'original el 4 d'agost 2016. [Consulta: 13 desembre 2015].
* 1 2 Teenage wonder Bakkali's hat-trick hands PSV 5-0 win Arxivat 2015-08-20 at Archive.is notícia a Reuters del 10 d'agost de 2013 (anglès)
# Yoko Takahagi

Yoko Takahagi (高萩 陽子, 17 d'abril de 1969) és una exfutbolista japonesa.

## Selecció del Japó

Va debutar amb la selecció del Japó el 1986. Va disputar 31 partits amb la selecció del Japó. Ha disputat Copa del Món de 1991.

## Estadístiques

Selecció del Japó :
| Anys | Partits | Gols |
| 1986 | 13 | 0 |
| 1987 | 2 | 0 |
| 1988 | 0 | 0 |
| 1989 | 6 | 0 |
| 1990 | 6 | 0 |
| 1991 | 4 | 0 |
| Total | 31 | 0 |

## Referències

* ↑ Japan Football Association(japonès)

## Enllaços externs

* Yoko Takahagi, Fitxa a Soccerway
# Zhong Hu de Cai

Zhong Hu of Cai (蔡仲胡), nascut com Ji Hu (姬胡), va ser el segon governant de l'Estat de Cai. Va ser l'únic fill conegut de Shu Du de Cai (蔡叔度), que fou exiliat després de la Revolta dels Tres Guàrdies (三監之亂). Després d'haver estat conegut per ser un home honest i de bon cor, ell va ser enviat pel Duc de Zhou a l'Estat de Lu com ambaixador. Havent demostrat ser un gran governant, el Rei Cheng de Zhou, sota el consell del Duc de Zhou, el va recompensar amb el Feu de Cai, i amb el títol perdut el seu pare. Ell va fer de Shàngcài (上蔡), Zhùmǎdiàn, Hénán, la seva capital. Va ser succeït pel seu fill. Cai Zhong significava el Vell de Cai.

## Referències

* Shiji
Zhong Hu de Cai Casa de Ji Branca cadet del Casa Reial de Zhou 周朝宗室 :
| Títols de regnat |||
| Precedit per: Shu Du de Cai | Governant de Cai (蔡国君主) | Succeït per: Comte Huang de Cai |
| Precedit per: Nou títol | Vell de Cai (蔡仲) | Succeït per: Títol abolit |